als_Latn dik_Latn sag_Latn
Rama takon kreun e UEFA: Do i japim kombëtares stadium të ri, shkollave futboll
TIRANË-Në shkollat shqiptare do ketë një program të ri për sportin e futbollit, kurse kombëtarja kuqezi do të ketë një stadium të ri. Këto premtime bëri sot kryeministri Edi Rama pas takimit që pati në Tiranë me Presidentin e UEFA-s, Mishel Platini.
Rama bëri me dije se në muajin shtator kombëtarja shqiptare e futbollit do të ketë një stadium të ri. Ndërsa sa i përket sportit më të përhapur në vend, atij të futbollit, sipas Ramës një program i ri për këtë sport do të implementohet në shkollat shqiptare. Rama më tej tha se me kreun e UEFA diskutoi dhe mbi të ardhmen e kombëtares.
“Sot me Presidentin e UEFA-s Michel Platini, në një takim shumë miqësor ku u fol për stadiumin modern të Elbasanit që do të realizohet deri në shtator me financimin e Qeverisë Shqiptare; për perspektivën e stadiumit “Qemal Stafa”, rindërtimi nga themelet i të cilit është një objektiv strategjik afatmesëm; si edhe për përfshirjen e futbollit në shkolla përmes riçeljes së klasave sportive”, bën me dije Rama rreth takimit me Platini.
Platini, i cili mbërriti sot në Tiranë për vizitë e mbështeti Ramën në idenë e programit të futbollit në shkolla.
Sipas Platini, ky program ndihmon në krijimin e talenteve të reja në futboll.
Platini pret të takohet edhe me kreun e FSHF, Armand Duka, si dhe me ministren e Arsimit, Lindita Nikolla.
19.02.2014
Burimi: Balkanweb
als_Latn als_Latn als_Latn als_Latn als_Latn als_Latn als_Latn unk als_Latn